cyanic-selkie/wikianc huggingface dataset:
Tao Lin
Taos forfatterskap har tiltrukket seg både negativ og positiv oppmerksomhet i yngre, mesteparten uavhengige utgivelser, slik som The Stranger, ANP Quarterly, Paper, Paste, Nylon, Vice, Flaunt, giant Robot og Gawker, som refererte til ham som «maybe perhaps the most irritating person we've ever had to deal with», selv om de senere «unnskyldte» ham.
Tao er grunnlegger av og CEO for online-lageret "STORE".
Han forsøkte en gang og mislyktes i å stjele fra en American Apparel.
Andre roman
I august 2008 gjorde Tao det kjent at han selger seksti prosent av de kommende inntektene til sin neste bok som aksjer. Hver aksje har en pris på $ 2 000, og skal gi eieren rett til ti prosent av inntektene som boken genererer i USA. En får dessuten retten til å kalle seg «produsent» av boken.
Hans andre roman vil bli utgitt av Melville House Publishing høsten 2009 eller våren 2010.
Jimmy Howard
Jimmy Howard (født 26. mars 1984 fraa Ogdensburg i delstaten New York) er en amerikansk ishockeyspiller.
Han representerte landet sitt under Vinter-OL 2014 i Sotsji, der han kom på 4.-plass med det amerikanske laget.
Lajos Gönczy
Lajos Gönczy (født 24. februar 1881 i Szeged, død 4. desember 1915 i San Michele i Italia) var en ungarsk friidrettsutøver som deltok i de olympiske leker 1900 i Paris og 1904 i St. Louis.
Gönczy kom på tredjeplass i høydehoppkonkurransen under OL 1900 i Paris med et hopp på 1,75. Amerikaneren Irving Baxter vant med 1,90 som var ny olympisk rekord foran Pat Leahy fra Storbritannia med 1,78. Gönczy kom på fjerdeplass i både høydehopp og høyde uten tilløp under Sommer-OL 1904 i St. Louis.
Gönczy deltok også under Ekstralekene 1906 i Athen.
Kalligrafi
Østasiatisk kalligrafi
I kinesisk og japansk kunst har kalligrafien hatt en sterk stilling i rundt to tusen år. I Kina har man bedrevet kalligrafi helt siden man begynte med myke pensler under Han-dynastiet. I dette kulturområde betyr kalligrafi vanligvis penselskrift, selv om man nå også kunne tale om «kalligrafi med penn». Kalligrafi var i det gamle Kina en av «de fire kunster», og kunsten har fortsatt en meget høy status.
Arabisk kalligrafi
Den islamske kunstens bildeforbud førte til at kunsterne kompenserte med dekorativt utførte koransitat, og kalligrafien har en lang og ubrutt tradisjon.
Arabisk kalligrafi har sitt utspring i ønsket om å gi Guds ord den skjønnest mulige jordiske form; og kalligrafien har utviklet seg sammen med arkitekturen til å bli den mest betydningsfulle kunstart i islams verden.
Kalligrafi finner man følgelig først i koranhåndskrifter og på religiøse bygningsverk (Guds navn, Muhammeds og de fire første kalifers navn, koransitater), og dernest i andre håndskrifter som utsmykning av særlig tittelblad og kapiteloverskrifter, etter hvert også til å gi poetiske tekster visuell uttrykkskraft. I moderne tid dyrkes kalligrafi også av sufier som meditativ disiplin og av kunstmalere som en form for abstraksjoner.
Europeisk kalligrafi
I Vesten anvendes primært et bredkantet skriveredskap, og dette redskapet bidro til å utforme og prege vestlig skrift fra romernes tid (100-tallet) til oppfinnelsen av boktrykkerkunsten på 1400-tallet. I renessansen var litera antica (antikvaskriften) først en håndskreven bokstavform som så ble utgangspunktet for bokskriften. Denne bokstavformen er fremdeles anvendt i bøker og til kontinuerlige tekstmengder. I 1906 bidro Edward Johnston til en renessanse for vestlig kalligrafi, blant annet med sin bok '‘Writing, Illuminating and Lettering'’. I dag er kalligrafi en selvstendig kunstform, og en viktig øvelse for typedesignere samt et håndverk i seg.
I en sal på lasarettet
«I en sal på lasarettet» er en sørgelig gammel svensk sang, hvis nærmere opprinnelse er ukjent. Den bruker dog å betraktes som en skillingsvise. Lapp-Lisa spilte i 1948 inn en versjon med tittelen «I en sal på barnsjukhuset». Maritza Horn tok i 1978 med sangen på sin LP med skillingsviser, Jämmer och elände, med tittelen «Lasarettvisan». Den lå på Svensktoppen i fem uker i perioden 3. juni-1. juli 1979 med en niendeplass som beste resultat.
En versjon med studentorkesteret LiTHE blås fra Linköpings Tekniska Högskola ble utigtt i 2001 på platen bäst i klas(s)en. Det som tydelig kjennetegner denne versjonen er storbandsjazz-arrangementet.
Innspilling
Helge Borglund. Utgitt på LP-platen Frem fra Glemselen kap. 1 (Talent TLS 3001) i 1974.
Gålå
Gålå er et lite tettsted og en setergrend i Sør-Fron kommune i Gudbrandsdalen i Innlandet fylke. Gålå ligger på et fjellplatå 930 meter over havet og er særlig kjent som vintersportssted. Det bor omkring 100 mennesker på stedet.
Gålå er et alpint tettsted med blant annet hotellene Wadahl Høgfjellshotel og Gålå Høgfjellshotell. Der ligger også Gålå Ski og Sommer Arena som har sju skiheiser og 15 nedfarter. De tilbyr aktiviteter sommer og vinter. Gålås langrennsløypenett holder høy kvalitet og er en del av det 630 km lange løypenettet i området.
Gålå er også det stedet der Peer Gynt-stemnet ved Gålåvatnet blir fremført om sommeren og Nissene på Gålå om vinteren.
Tettstedet har egen småflyplass, Wadahl flyplass. Per Gyntveien passerer forbi Gålå.
Ryan Miller
Ryan Miller (født 17. juli 1980 i East Lansing i Michigan i USA) er en amerikansk ishockeyspiller.
Han representerte landet sitt i Vinter-OL 2014 i Sotsji, der han kom på 4.-plass med det amerikanske laget.
På topp-planet
På topp-planet er en klassisk episode fra 1981 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.
Handling
Fleksnes har fått omsorg for sine omgivelser og interesse for verdenspolitikken. Etter en krangel med modern bestemmer Marve seg for å gjøre noe med verdenspolitikken og den kalde krigen. Han tar en telefon til Sovjetunionen.
Fanokles
Fanokles var en elegisk poet i antikkens Hellas, i den hellenistiske perioden (323-146 f.Kr.). Man vet lite om hans liv og verk, annet enn at han har fellestrekk med Filitas, Kallimakhos og Hermesianax.
Hans verk Kjærlighetshistorier eller vakre ynglinger er en katalog over homofili i gresk mytologi og litteratur. Her fortelles blant annet om Orfeus' kjærlighet til Kalaïs og om hvordan trakiske kvinner dreper Orfeus når de blir avvist.
Aurora (navn)
Aurora er et kvinnenavn dannet av det latinske ordet aurora, «daggry».
Paryphthimoides
Paryphthimoides er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore sommerfugler med avrundede vinger. Vingenes underside er lyst brungrå med to ganske kraftige og rette, brune tverrstreker, og små øyeflekker langs ytterkanten. Oversiden er brun.
Levevis
Disse sommerfuglene lever i tropisk regnskog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae).
Utbredelse
Slekten er utbredt i Sør-Amerika fra Colombia og Venezuela i nord til Paraguay i sør.
Systematisk inndeling
Slekten, slik den er avgrenset her, er trolig polyfyletisk.
Giulio Natta
Giulio Natta (født 26. februar 1903 i Imperia, død 2. mai 1979 i Bergamo) var en italiensk kjemiker. Han ble tildelt Nobelprisen i kjemi sammen med Karl Ziegler i 1963. De utviklet Ziegler-Natta-prosessen for polymerisasjon.
Storøya (Gamvik)
Storøya (nordsamisk: Lákkosuolu) er ei øy i Gamvik kommune i Troms og Finnmark. Storøya ligger i Langfjorden like ved bygda Nervei.
Robbie Fowler
Liverpool FC
I sin første periode i Liverpool, ble Fowler en av klubbens største helter gjennom tidene. Fowler fikk av Liverpool-fansen kallenavnet «God» (Gud på norsk). Han var en av engelsk fotballs mest målfarlige spillere på 1990-tallet, og scoret totalt 171 mål på sine åtte første sesonger i Liverpool FC. At han i tillegg var en lokal spiller gjorde ham ikke mindre populær blant klubbens tilhengere. Da han startet sin karriere, hadde Fowler tallet 23 på ryggen, men overtok etter hvert Ian Rush trøye nummer 9. Han har spilt 26 landskamper og scoret sju mål for, men dette antallet kommer neppe til å øke.
Fowler debuterte på Liverpools førstelag høsten 1993, og oppnådde umiddelbar heltestatus ved å score alle fem målene i sin hjemmedebut, i en kamp hvor Liverpool vant 5-0 over Fulham FC. Han ble raskt fast på laget, og dannet et av Premier Leagues beste spisspar sammen med Ian Rush, og senere Stan Collymore. På sine fire første sesonger i Liverpool scoret Fowler over 100 mål for klubben. Han scoret blant annet hat-trick på fire minutter i en kamp mot Arsenal FC 28. august 1994, det er den raskeste hat-trick i FA Premier Leagues historie.
Senere i karrieren kom ikke målene like ofte som før. Samarbeidet med den nye stjernen Michael Owen fungerte ikke alltid like bra, og mange mener de to var for like spillertyper. Stadige skader har også en del av skylden for Fowlers formsvikt, og det hevdes også at han ikke tok spesielt godt vare på kroppen sin. Da Liverpool FC vant tre troféer i 2001, (FA-cupen, Ligacupen og UEFA-cupen), tilbragte Fowler store deler av sesongen på benken, og sesongen etter ble han solgt til Leeds United.
Leeds og Manchester City
Til tross for en god målrate, ble Fowler aldri noen stor suksess i Leeds, og etter bare halvannet år ble han solgt videre til Manchester City FC. Heller ikke her klarte han å reprodusere formen som gjorde ham til en av ligaens mest målfarlige spillere på 1990-tallet. Det må forøvrig legges til at han i denne perioden slet med flere langvarige skadeavbrekk. Bla en ankelskade som ble påført av Sogndals Jarle Flo i en treningskamp mellom Norge og Liverpool på Ullevaal noen år tidligere.
Retur til Anfield og Liverpool FC
Derfor var det kanskje noe overraskende, men meget populært blant Liverpool-fansen, at Liverpool FC valgte å hente ham tilbake i 2006. "God is back" var gjenklangen på de fleste fan-sidene. Uansett hvordan Fowler klarer seg i sin andre periode på Anfield, kommer han dog alltid til å ha heltestatus i klubben. 5 scoringer på 9+5 ligakamper var en bra retur, spesielt når Robbie i de fleste kampene ble tatt av i god tid før sluttsignalet lød. Det var også i en prosess hvor angriperen trente og spilte seg i form. Målene gjorde at han passerte Kenny Dalglish og er nr.5 på tidenes mestscorende i Liverpool FC og i løpet av tidlige mai-dager 2006, ble det klart at Fowler fikk fornyet sin kontrakt med Liverpool FC med et år, ut sesongen 2006/2007.
Fowler tok sitt siste farvel med Anfield 13. mai 2007 i en kamp mot Charlton Athletic. Fowler skåret ikke mål i sin siste kamp, og han ble byttet ut like før Liverpool fikk en straffe. Etter kampen gikk "God" æresrunde på Anfield til stående applaus fra fansen.
Kontraktløs
Etter at Fowler ble frigitt fra Liverpool FC da kontrakten hans gikk ut i juli 2007, var det få tilbud til Fowler, før klubber som Cardiff City, Leicester City og Port Vale og australske Sydney FC kom på banen. Et noe mer usannsynlig rykte var at Fowler skulle gå til norske Vålerenga Fotball. Fowler avviste etter hvert et tilbud fra Sydney FC, og aksepterte et tilbud fra Cardiff City.
Cardiff City
Fowler overtok drakten etter Michael Chopra, og ble møtt av svært forventningsfulle Cardiff-supportere da han signerte for den walisiske klubben. Med Cardiff fikk han også spille en ny kamp på Anfield da Cardiff trakk Liverpool i Carling Cup, Rafa Benitez uttalte før kampen at hvis de ledet med mange mål så ville han kanskje be Reina la Fowler score sitt siste mål foran The Kop. Fowler ble etter hvert skadet og gikk glipp av store deler av sesongen.
Blackburn Rovers
Fowler gikk etter oppholdet i Wales til Rovers under ledelse av Paul Ince. Dette varte ikke lenge, og etter kun 3 obligatoriske seriekamper for et lag som etter hvert havnet i nedrykksstriden, noe som førte til at Ince fikk sparken og ble erstattet av Sam Allardyce. Fowler ble så fristillt, da klubben ikke ønsket å fornye kontrakten hans.
Utenom fotball
Fowler glemte aldri sine røtter, og ble berømt i mars 1997 da han gikk offentlig med sin støtte for arbeidere i Merseyside under en europacupkamp mot Sportsklubben Brann. En meget betent politisk tema på tidspunktet, 'Growler' hjalp til med å sette søkelyset på 500 oppsakte arbeidere, etter å skåret foran The Kop. Fowler trakk da opp skjorten og avslørte en t-skjorte med støtte til arbeiderne. Fowler ble senere bøtelagt av UEFA for dette.
Utenom fotball har Official British Horseracing sin nettside listet opp Fowler som en viktig løpshesteier, i forbindelse med han og hans beste venn Steve McManamans firma The Macca and Growler Partnership. I 2005 var han listet blant de 1000 mest velstående i England av Sunday Times Rich List. Høye lønninger og bra forretninger har gjort ham til en av de mest velstående idrettsutøverne i Storbritannia og førte til Manchester City supportersangen 'We all live in a Robbie Fowler house'. 2. september ga han ut biografien om seg selv My Autobiography om livet som fotballspiller og alt oppstusset rundt ham. Etter at han returnerte til Anfield har det blitt lagt til et kapittel om returen til Anfield.
Fowler ble stoppet av politiet i november 2008, mens han kjørte bil mens han snakket i mobiltelefonen sin, noe som etter hvert resulterte i at han ble fratatt førerkortet i 6 måneder, samt 1500 kroner i bot.
Trivia
Etter å ha signert for Cardiff City, valgte Fowler å bli boende i Liverpool, men å kjøpe seg helikopter og fly til og fra trening og kamper i Cardiff.
Ren Zhengfei
Ren Zhengfei (kinesisk: 任正非, f. 1944 i Guizhou i Folkerepublikken Kina (贵州)) er president i elektronikkselskapet Huawei (华为技术有限公司), som ligger i Shenzhen. Forbes hadde ham på 190.-plass på listen over Kinas 400 rikeste personer.
Huawei
I 1987 grunnla Ren selskapet Huawei, som utvikler nettverks- og telekommunikasjonsutstyr. Han er også direktør i selskapet. Selskapet er et av verdens ledende selskaper innen telekommunikasjonsbransjen, med en årlig omsetning på 8,2 milliarder dollar og mer enn 44 000 ansatte i 2006.
Kommunistpartiet
Ren var tidligere offiser i Folkets frigjøringshær. Han ble medlem av Det kinesiske kommunistparti i 1958, og er medlem av den 12. nasjonalkongressen.
Sturla Ertzeid
Sturla Ertzeid (født 15. januar 1927, død 16. desember 2013 ) var en norsk forfatter og lærer. Han har gitt ut en rekke lokalhistoriske bøker fra Søgne og Lindesnes samt om krigen på Sørlandet. Han var også en mye brukt kåsør og skribent. Agder Historielag ga i 2008 ut en DVD med kåserier av Ertzeid.
Ertzeid har fått Søgne kommunes kulturpris og fikk i 1997 Vest-Agder fylkeskommunes kulturpris. Han fikk i 1992 Kongens fortjenstmedalje.
I 2014 ble den første Sturlaprisen gitt ut i Søgne, til minne om Ertzeid. Prisen ble utgitt til forfattere som hadde skrevet et verk av lokalhistorisk eller litterær verdi.
Brooks Orpik
Brooks Orpik (født 26. september 1980) er en amerikansk ishockeyspiller.
Han representerte landet sitt under Vinter-OL 2014 i Sotsji, der han kom på 4.-plass med det amerikanske laget.
DS «Bergen» (1909)
DS «Bergen» var i perioden 1909-1954 et kystruteskip tilhørende Det Stavangerske Dampskibsselskab (DSD), Stavanger. Skipet var bygget for å gå i nattruten Sandnes / Stavanger-Haugesund-Bergen i samseiling med Sandnæs Dampskibs-Aktieselskab (SDS)' nattruteskip. I 1914 satte DSD inn det nye og større nattruteskipet «Stavanger I» i ruten. «Bergen» fortsatte i én av de ukentlige seilingene i nattruten frem til 1919 da den ble flyttet til kystpostruten på Oslo. Med unntak av en pause under andre verdenskrig da skipet var rekvirert av tyske myndigheter, gikk «Bergen» i kystpostruten frem til 1948 og ble solgt til opphugging i 1954.
Indre Gloppen Skyttarlag
Indre Gloppen Skyttarlag er en skytterklubb på Sandane i Gloppen kommune. Laget ble formelt etablert som Rifleringen Skytterlag i 1893, men hadde trolig aktivitet på 1870-1880-tallet.
De to lokale skytterlagene, Nesjane Skyttarlag (stiftet 1885) og Gimmestad Skyttarlag (stiftet ca 1886) er begge slått sammen med Indre Gloppen Skytterlag. Laget har egen skytebane i Bukta, sør for Sandane. Klubbens aktivitet er i stor grad rettet mot jaktforberedende trening, primært for hjortejakt.
George Takei
George Hosato Takei (født 20. april 1937 i Los Angeles i California) er en amerikansk skuespiller, mest kjent for rollen sin som navigatør «Hikaru Sulu» på USS Enterprise i TV-serien Star Trek fra 1966 til 1969 og i flere påfølgende filmer. Takei er åpent homofil, og er kjent som talsmannen for Human Rights Campaign «Coming Out Project» for homoseksuelle i USA.
Tidlig liv
Takei ble født i Los Angeles i California, sønn av Fumiko Emily Nakamura og Takekuma Norman Takei, som arbeidet med eiendom. Hans far var anglofil, og ga han navnet George etter Kong Georg VI av Storbritannia, som ble kronet i 1937.
I 1942 ble Takei-familien sendt til Rohwer War Relocation Center for internering i Arkansas. Familien ble senere overført til Tule Lake War Relocation Center i California. Trass i denne opplevelsen under andre verdenskrig, utviklet familien en fornyet tro på den amerikanske demokratiske prosessen. Han og familien returnerte til Los Angeles mot slutten av krigen. Han gikk på Mount Vernon Junior High School, og på Los Angeles High School. Han gikk videre på University of California, Berkeley der han studerte arkitektur. Senere gikk han på UCLA, der han fikk bachelor of arts innenfor teater i 1960, og en master of arts i teater i 1964. Han gikk så på Shakespeare Institute i Stratford-upon-Avon i England, og Sophia University i Tokyo, Japan. I Hollywood, studerte han skuespill ved Desilu Productions. Takei snakker flytende engelsk, japansk og spansk.
Homoseksualitet
Takei er den nåværende talsmannen for Human Rights Campaign «Coming Out Project». I 2006 dro han på et tur rundt om i USA, «Equality Trek», der han fortalte om sitt liv som homoseksuell japan-amerikaner, sitt 18 år lange partnerskap med Altman, Frontrunners, og Star Trek, og oppfordret andre til å dele sine personlige historier. Av alle hovedfigurene i TV-serien, var «Sulu» den eneste mannlige som aldri hadde et romantisk forhold; men i det alternative universet i TOS-episoden «Mirror, Mirror», der prøvde den «alternative-Sulu» flere ganger å forføre «Uhura», og det fortelles at den «normale Sulu» er far til en datter, «Demora Sulu», under åpningsscenen av filmen Star Trek Generations (Demoras opprinnelse ble videre forklart i Peter Davids bok Captain's Daughter).
Etter kontroversen i 2007 rundt eks-NBA spilleren Tim Hardaways anti-homofile uttalelser, spilte Takei inn en 'Public Service Announcement' som begynte som en seriøs beskjed om toleranse, men som så tok for seg Hardaway ved å proklamere at selv om han hatet homofile mennesker, så elsket de han og andre «søte basketball-spillere». Dette innslaget ble sendt på Jimmy Kimmel Live.
Tidlig skuespillerkarriere
Han forfulgte sine ambisjoner om å bli skuespiller i Hollywood på 1960-tallet, på en tid da asiatiske ansikt var sjeldne på fjernsyn og filmer. Takei opptrådte sammen med skuespillere som Richard Burton i Ice Palace (1960), Alec Guinness i A Majority of One (1962), Cary Grant i Walk Don't Run (1966). Han spilte også en rolle i den første sesongen av Mission: Impossible i 1966, og hadde en rolle i John Wayne-filmen The Green Berets (1968).
Star Trek
I 1965, traff Takei en ung produsent ved navn Gene Roddenberry som ga han rollen som «Mr. Sulu» i den andre Star Trek piloten, og tilslutt i det som ble Star Trek.
Takei fortsatte med å spille «Zulu» i seks påfølgende filmer på 1980- og 1990-tallet, Star Trek: The Motion Picture, Star Trek II: The Wrath of Khan, Star Trek III: The Search for Spock, Star Trek IV: The Voyage Home, Star Trek V: The Final Frontier og Star Trek VI: The Undiscovered Country. Takei gjorde også en gjesteopptreden som «Sulu» i serien Star Trek: Voyager, der han var med som et minne hos «Lt. Tuvok», som tjenestegjorde ombord på stjerneskipet USS Excelsior under «Sulu» i hendelsene i filmen Star Trek VI: The Undiscovered Country.
Takei er en av Star Trek-skuespillerne som har publisert sine personlige vanskeligheter med William Shatner. Men i et intervju på 2004 utgivelsen på DVD av den andre sesongen av Star Trek: The Original Series, så Takei ut til å ha ordnet ting med Shatner. Han sa: «He's just a wonderful actor who created a singular character. No one could have done "James T. Kirk" the way Bill did. His energy and his determination, that's Bill. And that's also Captain Kirk.» Han opptrådte sammen med Shatner i Comedy Central sitt show, Roast of William Shatner, der de to terget hverandre med god humor og klemmer. Takei kommenterte at han var «beæret» over å være der, «trass i våre tidligere spenninger».
Sommeren 2007, gjentok Takei rollen son som «Sulu» i en fan-laget og internet-basert serie Star Trek: New Voyages. Takei har også uttrykt håp om at han kunne være med i den nye filmen Star Trek, som har sin handling plassert før hendelsene i serien Star Trek.
Etter Star Trek
I 1986 spilte Takei i en episode av MacGyver. I 1990 var han med i den australske filmen Blood Oath som en japanske viseadmiral, tiltalt for krigsforbrytelser. Takeis venn Russell Crowe spilte også i filmen.
På 1990- og tidlige deler av 2000-tallet, hadde han gjesteroller i flere fjernsynsserier, som en rolle i komedien 3rd Rock from the Sun og Malcolm in the Middle. I 1998 bidro han med stemmen sin til den animerte Disney-filmen Mulan. Han gjorde det samme for skurkerollen «Mr. Fixx» i den animerte serien Batman Beyond.
Takei dukket opp som «Warlord Shank» i serien Space Cases, og bidro med stemmen til sitt eget hode i en episode av Futurama. I en episode av Scrubs spilte han en prest som «lignet på Sulu». Han bidro også med stemme sin til serien Avatar: The Last Airbender. Mere nylig har han hatt en gjesterolle i Will & Grace, der han spiller seg selv etter at han stod frem som homoseksuell for første gang. I august 2006 spilte han seg selv igjen, denne gang i en episode av Psych.
The Howard Stern Show
Takei gjorde innledningsvis flere korte opptredener på the Howard Stern show. I de senere årene, har Takei blitt brukt ofte til lydklipp og stemmer på showet. «The Sulu Dance», laget av Kidd Chris, ble også spilt flere ganger som en honnør til Takei. Som et resultat, har han blitt en slags kultfigur. 8. januar 2006, ble det annonsert at Takei ville bli showets offisielle annonsør. Han ville være tilstede i studio deler av tiden, etter som programmet hans tillot det.
Takei bemerket at hans opptredener på Stern showet økte den offentlige interessen i hans karriere, og medvirket til at han fikk tilbud om flere skuespiller-roller. I mars 2007 roste han Howard for sin karrieremessige opptur.
Politiker
I 1972, var Takei en delegat fra California til konvensjonen til Det demokratiske partiet. Året etter prøvde han å bli innvalgt til byrådet i Los Angeles, men endte som nr. 2, bare slått med 1,647 stemmer. Under valgkampen sin, gjorde Takeis kandidatur at lokale fjernsynsstasjoner stoppet å sende repriser av Star Trek og den nyere Star Trek: The Animated Series. De andre kandidatene klagde nemlig over at Takeis stemme og ansikt i populære serier, ville gi han en urettferdig fordel.
Ordføreren Bradley utnevnte senere Takei til rådet i Southern California Rapid Transit District, og gjorde han dermed en del av laget som initierte og planla Los Angeles Rapid transit system. Takei ble hentet fra innspillingen av filmen Star Trek: The Motion Picture i 1978 for å avgi sin avgjørende stemme for skapelsen av t-bane systemet i Los Angeles. Han var med i dette rådet i 11 år.
Utvalgt filmografi
Listene under er ikke komplett, se George Takei hos Internet Movie Database
Asteroide oppkalt etter Takei
Asteroiden 7307 Takei er oppkalt til hans ære. Etter å ha hørt om beslutningen om å oppkalle asteroiden etter han, sa han: «I am now a heavenly body. ... I found out about it yesterday. ... I was blown away. It came out of the clear, blue sky—just like an asteroid.» Gene Roddenberry og Nichelle Nichols har også asteroider oppkalt etter seg.
Trivia
I 1986 påstod en tegneserie Bloom County i en stripe at Takei angivelig skulle være sammen med sangerinnen Marie Osmond. Ryktene ble benektet av både Osmond og Takei.
IPCC
IPCC har flere betydninger:
Clifford J. King
Clifford J. King (født 1888 i Mineville i New York i USA, død 1969 i Techny i Illinois) var katolsk misjonær i Kina og i Papua Ny-Guinea.
Han sluttet seg til misjonskongregasjonen Steylermisjonærene og begynte på deres seminar i Techny i Illinois i 1909. I 1919 ble han sendt blant de første amerikanske steylermisjonærer til Kina sammen, for å begynne overtakelsen av det misjonsarbeide i Yanzhou i Shandong som deres tyske medbrødre måtte oppgi da de ble utvist fra Kina.
Etter at japanerne invaderte Kina, tok fader King først tilflukt på Filippinene. Der holdt han seg i skjul fra 1941 og i drøyt tre år før han klarte å vende tilbake til USA og Techny.
Fra 1944 til 1960 var han sekretær til erkebiskopen av Beijing, kardinal Thomas Tien-Ken-Sin, som var i eksil.
Da han var 72 år gammel meldte King seg til arbeid ved et leprosarium i Papua Ny-Guinea. Etter seks år der vendte han tilbake til USA.
King var med på å grunnlegge organisasjonen Catholic Students Mission Crusade (CSMC) i 1918, mens han var student i Techny.
Istra (Rauma)
Istra er en sideelv til Rauma, med en lengde på 17 km.
Catriona Le May Doan
Catriona Ann Le May Doan (født Catriona Ann Le May 23. desember 1970 i Saskatoon, Saskatchewan) er en canadisk tidligere skøyteløper og dobbelt olympisk mester på 500 meter.
Istra (Rauma)
Elva har sitt utspring i Reinheimen og renner nordover gjennom Isterdalen til den munner ut i Rauma ca. 3 km før utløpet i Romsdalsfjorden mellom Åndalsnes og Veblungsnes.
Istra har en lakseførende strekning på 10 km og er en sjøørretelv.
Libanon under Vinter-OL 1952
Libanon under Vinter-OL 1952. Én sportsutøver fra Libanon deltok i én sport, alpint, under Vinter-OL 1952 i Oslo. Libanon, som deltok for andre gang i et vinter-OL, vant ikke noen medaljer. Beste plassering var en 57.-plass i utfor.
Catriona Le May Doan
Karriere
Le May Doan vant 500 meter under OL 1998 i Nagano, og gjentok bragden i Salt Lake City fire år senere. Hun vant sprint-VM i 1998 og 2002 og vant 500 meter i VM enkeltdistanser i 1998, 1999 and 2001.
Istra (Rauma)
Etymologi
Ifølge moderne språkforskning kan opprinnelsen til elvas navn være en hypotetisk indoeuropesk språkrot hvor es eller is betød vann, også flytende, men at ordet senere fikk den snevrere betydningen «vann i fast form».
Andre europeiske elvenavn som kan ha samme språklige opprinnelse:
Catriona Le May Doan
Karriere
22. november 1997 ble hun første kvinne under 38 sekunder på 500 meter, da hun gikk på 37,90 i Calgary. Før sesongen var over, hadde hun forbedret rekorden til 37,55, og fire år senere til 37,22. Hun satte åtte verdensrekorder på rad på samme distanse (500m), noe ingen andre kvinnelige skøyteløpere har gjort før.
Verdensrekorder
Liste over verdensrekordnoteringer gjort av Catriona Le May Doan.
Personlig
Hun giftet seg med Bart Doan i 1995, en cowboy og rodeorytter om sommeren og ismester i Olympic Oval, Calgary om vinteren. Bart Doan og Catriona Le May Doan separerte i 2017. Hun har også blitt beæret med Offisér av Order of Canada.
Peppes Pizza
Peppes Pizza er en norsk pizzarestaurantkjede.
Kjeden består av ca. 90 avdelinger i Norge som drives etter franchise-prinsippet i tillegg til egeneide avdelinger. Den første restauranten ble åpnet på Solli Plass i Oslo i 1970 av den amerikanske innvandreren Louis Jordan, sammen med hans norske kone Anne, under navnet Peppe’s Pizza.
Historie
Restaurantkjeden er knyttet til det norsk-amerikanske ekteparet Louis Jordan (født 1931) og Anne Jordan (født 1944), der Louis Jordan jobbet på pizzarestauranten «Pepe Pizzeria» i Hartford i Connecticut. Etter at ekteparet flyttet til Norge startet han prosessen med åpne en pizzarestaurant ved hjelp av sin kone.
Frank Vincent
Frank Vincent Gattuso (1937–2017) var en amerikansk musiker og skuespiller, kjent fra tv-serien Sopranos.
Vincent ble født i North Adams i Massachusetts, men oppvokst i Jersey City, New Jersey. Han startet karrieren som studiomusiker og arbeidet med mange kjente musikere som blant annet Paul Anka and Del Shannon.
Peppes Pizza
Eierskap og firmanavn
Kjeden skiftet i perioden 1998–99 navn fra Peppe’s Pizza til Peppes Pizza, og i 1993 ble selskapet børsnotert. Peppes Pizza ble kjøpt opp av Narvesen ASA i 1994, og deretter ble alle serveringsvirksomhetene i Narvesen solgt til Umoe Catering (senere Umoe Restaurants) i 2002. I 2021 ble Umoe Restaurants solgt til Jordanes, og endret samtidig navn til Dely AS med merkevarer som TGI Fridays, Starbucks, La Baguette, Kjøkken & Kaffe m.fl.
Peppes Pizza utenfor Norge
Den første Peppes Pizza-restauranten utenfor Norge åpnet i København på 1980-tallet, men ble avviklet i 1997. Kjeden har også hatt restaurant i Göteborg.
Peppes Pizza ble også etablert i Kuwait 20. januar 2005, og i 2006 åpnet det også en Peppes-restaurant i Shanghai som ble avviklet i 2010.
Frank Vincent
Vincent lånte også stemmen sin til flere av Grand Theft Auto-spillene.
I 2006 gav han ut boka A Guy's Guide to Being a Man's Man.
Vincent døde av komplikasjoner etter en hjerteoperasjon.
Antonio Maceo
General Antonio Maceo y Grajales (født 14. juni 1848, død 7. desember 1896) var født i Santiago de Cuba og var nestkommanderende i den cubanske frigjøringshæren (Los Mambies) i store deler av den cubanske uavhengighetskrigen mot Spania. Han sies å være en av Latin-Amerikas mest fremragende geriljaledere i det 19. århundre
Bakgrunn
Antonio Maceos far var Marcos Macado som var av fransk-spansk opphav og som hadde kjempet som spansk soldat mot Simon Bolivars frigjøringstropper i Syd-Amerika. Etter Bolivars seier i 1823 ble Marcos Macado og andre spanske soldater landsforvist. Marcos reiste sammen med noen kamerater fra Venezuela og slo seg ned i Santiago de Cuba i provinsen Oriente på Cuba. Der slo han seg raskt opp som driftig gårdbruker og håndverker. Og her falt han også for en enke av afrikansk og dominikansk opphav – Mariana Grajales – som senere skulle bli omtalt som «Cubas mor». Sammen fikk de en datter og fire sønner, deriblant Antonio. Fra sitt tidligere forhold hadde Mariana Grajales i alt fire sønner.
Antonio, som var den eldste av barna, arvet farens driftighet og lederegenskaper, og ble en dyktig entreprenør og gårdbruker. Han vant imidlertid sitt største ry som militær general, og fikk tilnavnet Bronsekjempen. Årsaken er at han overlevde 25 kulesår i løpet av sin tid.
Krigstid
Både Antonio Maceo og broren José Maceo vervet seg på cubansk side da plantasjeeieren Carlos Manuel de Céspedes d.e. friga sine slaver, og proklamerte krig mot Spania i 1868. Dermed kom begge med i den delen av den cubanske uavhengighetskrigen som omtales som tiårskrigen (1868 – 78). I 1873 blir Antonio utnevnt til general for sin tapperhet og sine gode evner til å utmanøvrere spanske tropper.
Etter at cubanerne var blitt slått av spanske tropper i 1878, og på et tidspunkt da de fleste cubanske generaler trodde at de aldri ville vinne over spanjolene, avslo Maceo å akseptere en fredsavtale med Spania. Han ville ikke gi opp verken suverenitet fra Spania eller arbeidet med å få innført et forbud mot slaveri på Cuba. Like etter at fredsavtalen ble inngått, rømte han derfor til Florida. Ferden gikk videre til New York der Maceo sammen med Calixto Garcia, planla et nytt opprør på Cuba i det som senere er blitt kalt for den lille krig, 1879 til 1880
Han og tre andre cubanske nasjonalhelter – José Martí, Màximo Gómez og Calixto Garcia – returnerte til Cuba i 1895 etter at geriljakampen mot Spania brøt ut igjen i 1894, og markerte begynnelsen på «den andre frigjøringskrigen». Hans mest berømte hærtog i denne krigen var hans invasjon av vest-Cuba i 1896. Los Mambies-troppene hans bestod primært av afro-cubanere til fots og til hest. De tilbakela mer enn 1600 km på 92 dager og hadde hele 27 større og mindre trefninger med spanjolene der de som regel gikk seirende ut av striden. Troppene til den spanske guvernøren og generalen Valeriano Weyler jaget han hele tiden. Et viktig mål for dem var å forhindre at Maceos tropper satte fyr på sukkeråkre og sukkermøller og dermed ødela Spanias største inntektskilde på Cuba.
Den 7. desember 1896 ble Maceo drept – av kulehull 26 og 27 – da han dro fra Pinar del Rio til et møte med Máximo Gómez i provinsen Havanna. På Antonio Maceos monument i Santiago de Cuba, kan man lese hans personlige motto:
Et portrett av Maceo finnes på de cubanske 5 peso-sedlene.
Verdens meteorologiorganisasjon
Verdens meteorologiorganisasjon (engelsk: World Meteorological Organization (WMO)) er en mellomstatlig organisasjon som er FNs organ for meteorologi, hydrologi og tilgrensende vitenskaper. Organet ble opprettet gjennom en internasjonal konvensjon i 1950 som en etterfølger etter Den internasjonale meteorologiske organisasjon (IMO), stiftet 1873, og fikk status som en særorganisasjon i FN. Norge har vært medlem siden stiftelsen. WMO har nå 191 medlemsland og har hovedsete i Genève.
En av WMOs viktigste oppgaver er å samordne informasjon og aktivitet mellom ulike land og regioner slik at vi kjenner atmosfærens tilstand best mulig. Spesielt innen værvarslingen er det nødvendig å koordinere data slik at alle land kan få gode værvarsler. Innen klimaforskningen har WMO satt sammen et klimapanel som med jevne mellomrom presenterer en oppsummering av vår kunnskap om jordens klima.
Johnny Albertsen
Johnny Albertsen (født 13. august 1977) er en dansk alpinist.
Albertsen debuterte i OL-sammenheng på Lillehammer i 1994 hvor han kun deltok i storslalåm, men han kjørte ut i andre omgang.
Han deltok på nytt for Danmark under Vinter-OL 2010 og oppnådde der en 40.-plass i super-G som beste plassering. I utfor endte han på 53. plass.
Justin Faulk
Justin Faulk (født 20. mars 1992) er en amerikansk ishockeyspiller.
Han representerte landet sitt under Vinter-OL 2014 i Sotsji, der han kom på 4.-plass med det amerikanske laget.
Hyen skyttarlag
Hyen Skyttarlag er en skytterklubb Hyen i Gloppen kommune. Laget ble stiftet i 1887. Bygda hadde en periode tre skytterlag, med Østre Hyen skytterlag og Vestre Hyen skytterlag, begge etablert rundt århundeskiftet.
Laget har egen skytebane i Hyen. Klubbens aktivitet er i stor grad rettet mot jaktforberedende trening, primært for hjortejakt. Likevel har klubben en god tradisjon for konkurranseskyting, med en rekke plasseringer i landtoppen.
Štrbské Pleso
Štrbské Pleso er et vintersportssted i regionen Prešov i Slovakia. Stedet ligger i fjellkjeden Høye Tatra, som er en del av Tatrafjellene. Štrbské Pleso tilhørte fram til 2007 småbyen Vysoké Tatry, men etter en grenseendring 3. mai 2007 har stedet tilhørt kommunen Štrba. Poprad er nærmeste by, med 55,000 innbyggere (2006). Det går en 29 kilometer lang smalsporet elektrisk jernbane mellom Štrbské Pleso og Poprad.
EM på skøyter 1900, ishockey-EM 1925, ski-VM 1935 og ski-VM 1970 ble arrangert i Štrbské Pleso. Verdenscuprenn i skihopping ble arrangert i Štrbské Pleso i 1980, 1982, 1985, 1987 og 1991. Juniorverdensmesterskapet på ski ble arrangert på stedet i 1990, 2000 og 2009.
Verdenscuprenn i langrenn ble arrangert på stedet i 1982, 1984, 1988, 1991, 1993 og 1996.
Chaim Sheba medisinske senter
Chaim Sheba medisinske senter i Tel Hashomer (hebraisk: המרכז הרפואי ע"ש חיים שיבא – תל השומר‎), ofte kalt Tel HaShomer-sykehuset eller benevnt ved kortformen Sheba, er det største sykehuset i Israel. Det er kjent både som sykehus og forskningsinstitusjon. Det har sitt navn etter Chaim Sheba som var sykehusets leder da det startet sin virksomhet.
Karl Heinrich Weizsäcker
Karl Heinrich von Weizsäcker (født 11. desember 1822 i Öhringen som Karl Heinrich Weizsäcker, død 13. august 1899 i Tübingen) var en protestantisk teolog. Hans bror var historikeren Julius Weizsäcker (1828–1889).
Chaim Sheba medisinske senter
Sykehuset ble grunnlagt i 1948 i Ramat Gan, en måned etter at Israel var proklamert som selvstendig stat, som et lite militærsykehus og den første tiden var det sårede soldater som ble behandlet. I dag er det Israels nasjonale medisinske senter, det største i Midtøsten. Sykehuset fikk sivil administrasjon i 1953.
Karl Heinrich Weizsäcker
Karl Heinrich von Weizsäcker var fra 1861 professor i kirkehistorie og dogmatisk historie ved Universität Tübingen. Senere ble han universitetets kansler.
Chaim Sheba medisinske senter
Sheba er et viktig forskningssenter som samarbeider internasjonalt med bioteknologiske og farmasøytiske selskaper i utviklingen av nye medisiner, terapier og teknologier. Om lag 25 % av kliniske forskningen i Israel skjer ved Sheba. Sykehuset er også en viktig utdanningsinstitusjon.
Karl Heinrich Weizsäcker
Weizsäcker var en førende representant for den historisk-kritiske metode. Hans hovedverk er Das apostolische Zeitalter der christlichen Kirche. For sine fortjenester ble Weizsäcker adlet av Württembergs konge.
Chaim Sheba medisinske senter
Som en følge av Israels turbulente historie, har sykehuset utviklet særegen spisskompetanse. Det har vært hovedsykehus for Israels forsvar og har høy kompetanse både innen akuttmedisin og rehabilitering for militært personell. Det arbeider også med rehabilitering av terrorofre.
Sykehuset behandler om lag én million pasienter årlig, hvor 200 000 er akuttmedisinske tilfeller. Sheba har 120 avdelinger og klinikker med 1 900 sengeplasser, 1 200 leger, 2 400 sykepleiere og 3 300 andre medarbeidere innen støttefunksjoner og forskning.
Karl Heinrich Weizsäcker
Han ble i 1848 gift med Auguste Sophie Dahm (1824–1884), og fikk tre barn:
Nacirema
Nacirema er «American» (amerikaner) stavet baklengs.
I 1956 skrev Horace Miner artikkelen Body Ritual Among the Nacirema. Miner beskriver i artikkelen Nacirema som en relativt ukjent stamme i Nord-Amerika. Måten han skriver om Naciremafolkets praksis med kroppsritualer skjuler for leserne at den nordamerikanske gruppen som beskrives faktisk tilsvarer dagens amerikanere på midten av 1950-tallet. Denne artikkelen er fortsatt i bruk som et pedagogisk verktøy i undervisningen i antropologi.
Ghassan Gedeon-Achi
Ghassan Achi (født 28. juli 1993) er en libanesisk alpinist.
Han har ikke deltatt i verdenscupen i alpint, men har kjørt en rekke FIS-renn.
Achi deltok for Libanon under Vinter-OL 2010 i Slalåm og Storslalåm. Han ble ikke klassifisert i noen av øvelsene, i slalåm ble han diskvalifisert, i storslalåm fullførte han ikke.
Institutt for forsvarsstudier
Institutt for forsvarsstudier er et faglig uavhengig forskningsinstitutt som inngår i Forsvarets høgskole (FHS). Kjernevirksomheten er forskning, undervisning og formidling. Instituttet ble grunnlagt i 1980 under navnet Forsvarshistorisk forskningssenter.
Det tematiske fokuset er samtidshistoriske og aktuelle studier innenfor områdene norsk og europeisk sikkerhet, sivil-militære relasjoner, asiatiske sikkerhetsstudier og transatlantiske forbindelser.
Instituttet er ledet av professor i forsvarshistorie Kjell Inge Bjerga.
Instituttet gir ut skriftserier IFS Insights.
Albert Anastasia
Albert Anastasia (født Umberto Anastasio) (født 26. september 1902 i Tropea i Calabria, død 25. oktober 1957 i New York), også kjent som Mad Hatter og Lord High Executioner, var en New York-leder for den italiensk-amerikanske mafiaen, husket for sin brutalitet og sin kontraktdrapsgjeng, også kjent som Murder, Inc.
Indre Breim Skyttarlag
Klubbens aktivitet er i stor grad rettet mot jaktforberedende trening, primært for hjortejakt.
Sanksjon
Sanksjon kan være en godkjenning eller en uønsket følge eller reaksjon, og kan vise til:
Liste over konger av pikterne
Listen over konger av pikterne er basert på lister i Den piktiske krønike. Disse er av senere dato enn hendelsene de beskriver, og nevner ikke årstall for kongenes regjeringstid. Det er også forskjell mellom de forskjellige listene i krønikene i forhold til kongens navn og hvor lenge de regjerte. En betydelig del av listene må anses for å tilhøre den britiske eller irske mytologi, og er ikke tatt med her. De senere delene stort sett ser ut til å stemme overens med andre kilder.
Piktiske konger
Irske annaler (Ulster-annalene og Inisfallen-annalene) refererer til noen konger som konger av Fortriu eller konger av Alba. Det antas at de som omtales slik var piktiske overkonger, i det minste fra Bridei, sønn av Maelchon og fremover. Det fantes en rekke småkonger, men få av disse er kjent.
Mytiske konger av pikterne er nevnt i Lebor Bretnach, som forteller om folkeslaget Cruithne. Listen begynner med Cruitne og hans sønner.
Datoer i listen er hentet fra tidlige kilder, såfremt ikke annet er angitt. Innholdet i listen er basert på tolkninger, og det er ikke mulig å få frem en helt sikker oversikt over kongene.
Navn
Ortografien for piktiske navn er problematisk. For eksempel er Cinioch, Ciniod og Cináed former av samme navn, tilsvarende det moderne Kenneth. Piktisk uu, noen ganger gjengitt som ww, tilsvarer gælisk f, slik at Uuredach tilsvarer Feredach, og Uurguist tilsvarer Fergus. Denne transkriberingen ble ikke alltid konsekvent gjennomført, noe man blant annet kan se på Dupplin–korset. Således er det dermed usikkerhet omkring en del navn.
Konger av pikterne
Farger indikerer grupper av konger som antas å ha vært i slekt.
Tidlige konger
Konger før Drest, sønn av Erp, regnes for å være mytiske og er derfor utelatt.
Konger av pikterne 839–848 (usikker rekkefølge)
Etter at Eógan og Bran falt ser det ut til å ha vært stor kamp om den piktiske tronen, og det er ikke mulig å vite rekkefølgen på kongene, og flere av dem må ha hersket samtidig.
Konger av pikterne tradisjonelt regnet som konger av Skottland
Cináed mav Ailpín beseiret sine rivaler mellom 845 og 848. Han regnes tradisjonelt som den første konge av skottene, eller av piktere og skotter.
Blaupunkt
Blaupunkt GmbH («blåpunkt») er et tysk elektronikkselskap kjent for sine audioprodukter. Selskapet ble grunnlagt i 1923 i Berlin under navnet Ideal, og skiftet til dagens navn i 1938, etter det unike blå punktet som ble malt på deres hodetelefoner. Fram til slutten av 2008 var Blaupunkt heleid av Bosch.
ORBO & The Longshots
ORBO & The Longshots var et norsk rock and roll-band fra Bergen. Bandet ble dannet av vokalist og gitarist Ole Reinert Berg-Olsen alias ORBO i 2000.
Blaupunkt
Selskapet var en av verdens ledende produsenter av bilradioer og bilaudioutstyr på 1960- og 1970-tallet. Mer nylig var det det første selskapet som produserte et GPS-navigasjonssystem for biler (Berlin RC303), som har blitt et av deres viktigste produkter.
Tynset
Tynset (eldre skrivemåte: Tønset) er en kommune i Østerdalen i Innlandet. Den grenser mot nord til Rennebu og Midtre Gauldal, i nordøst mot Os, i øst mot Tolga, i sør mot Rendalen og Alvdal, og i vest mot Folldal og Oppdal. Tettstedet Tynset har innbyggere per 1. januar.
ORBO & The Longshots
Bandet har gitt ut seks album, og vant Spellemannprisen 2008 for albumet High Roller. De signerte platekontrakt med Columbia Records i 2009 og senere med Grappa Musikkforlag. Bandet ble oppløst i 2012.
Tynset
Tynset flyplass ligger på østsiden av Glomma, ca. 6 km sørvest for Tynset sentrum. Røros lufthavn er nærmeste lufthavn for reisende, ca. 56 km øst for Tynset.
Klima
Tynset har innlandsklima med lite nedbør, kalde vintre, relativt varme somre og betydelige forskjeller mellom dag- og nattetemperaturen i sommerhalvåret. I januar har Tynset den laveste middeltemperaturen i Norge med unntak av stasjonene inne på Finnmarksvidda. Normalverdier for perioden 1961−1990 er gitt i tabellen nedenfor.
Henholdsvis laveste og høyeste offisielt registrerte temperatur på Tynset er −46,6 °C 1. februar 1912 og 31,3 °C 27. juli 2008.
Samfunn
Kommunen består av følgende grender: Aaen,  Brydalen, Tylldal, Kjæreng, Auma, Fåset, Savalen, Kvikne, Telneset, foruten sentrum.
Kommunen tilsvarer Tynset prestegjeld, og er sentrum i Nord-Østerdalen prosti og Nord-Østerdal tingrett.
Med sine 5,400 innbyggere er Tynset regionsenteret i Nord-Østerdal. Primærnæringen er fortsatt en viktig del av næringslivet, men i Tynset sentrum er det offentlig sektor og tjenesteytende næring som dominerer. I sentrum finnes et moderne og variert tilbud av bedrifter og forretninger, blant annet innen handel, data, jus, økonomi, og bygg og anlegg. Som regionsenter har Tynset også et godt skolesenter, med blant annet grunnskole og videregående skole.
Historie
Tynset er første gang direkte nevnt i 1211 da erkebispen av Nidaros vigslet den nye stavkirken. På Kvikne og i Tylldalen er det bevart mange fine minner fra katolsk tid. Fem år før kirkevigslingen er kommunen indirekte beskrevet i Håkon Håkonssons saga som et område som støttet de antikirkelige birkebeinerne, før de i 1206 kom ned av fjellet i Ålen øverst i Gauldalen i Trøndelag. Første gård som nevnes i Nord-Østerdal er Sørgård i Tylldalen. Det er i et skinnbrev skrevet «på gildevangen» i Ålen sommeren 1381. I jordeboka for Ålen i 1638 sies Røros gård å ligge «på tynsetskogen», da var det ennå ikke bergverk på Røros,  kun på Kvikne.
Kultur
I Tynset sentrum står en stor sparkstøtting som en periode ble påstått å være verdens største. Den er 5,4 meter høy, 12 meter lang og veier 2 tonn og ble vist fram første gang den 7. mai 2011. Den 11. oktober 2014 ble det avduket en enda større spark i Farsund.
Femundløpet har flere ganger hatt sjekkpunkt på Tynset.
Tynset rådhus (også kalt «brunosten») ble i 2010 kåret til landets styggeste rådhus.
Tynset hadde en av Norges aller første skateboardramper; den ble konstruert i 1981/1982 av Erik Snedsbøl og var plassert i skogen nær Tela Sag & Høvleri på Telneset. På den tiden var det forbudt å bruke skateboard i Norge. Avisen Arbeidets Rett publiserte en artikkel om rampen den 12. oktober 1983. Senere skrev også det svenske skateboardmagasinet Uppåt Väggarna om rampen på Telneset.
Messukylä
Messukylä (eldre svensk: Messuby) er en tidligere kommune i landskapet Birkaland i Finland. Kommunen hadde innbyggere i 1938, og arealet var 80 km². Messukylä var en finskspråklig kommune.
Sanksjon (statsrett)
Sanksjon (fra latin: sanctio, helliggjøre) er den formelle metoden hvorved et statsoverhode (eller dennes representant) bifaller en ny lov og dermed sluttfører lovgivningsprosessen.
Mårøya
Mårøya er ei øy i Lebesby kommune i Troms og Finnmark. Mårøya ligger i Laksefjorden, like nordvest for Mårøyfjorden.
Sanksjon (statsrett)
Sanksjon er som regel påkrevet for at en ny lov skal tre i kraft, og nektelse blir i realiteten et veto. Lovgivende forsamlinger har imidlertid ofte mulighet til å forbigå sanksjonsnektelse ved å fatte et vedtak med kvalifisert flertall eller lignende prosesser. Sanksjonsnektelse blir dermed kun et utsettende veto. I innskrenkede monarkier (til forskjell fra absolutte monarkier) er sanksjon som regel kun en formalitet.